Aalborg Håndbold og Emil Berggren har forlænget samarbejdet, så den 28-årige svenske venstre back fortsætter i klubben frem til sommeren 2017. Emil Berggren kom til Aalborg Håndbold sidste sommer fra Berigscher i den tyske Bundesliga. - Emil har til fulde indfriet vores forventninger. Han er en vigtig spiller for os med sin store fysik. Han har desuden et godt skud og er gennembrudsstærk. Derfor var det også naturligt for os at forlænge samarbejdet, siger direktør Jan Larsen, Aalborg Håndbold. - Aalborg Håndbold er en klub med store ambitioner, og jeg trives i klubben. Vi har et stærkt hold og spiller mange spændende kampe. Det er altid en fornøjelse at spille i Jutlander Bank Arena, hvor vi har et stort fantastisk publikum, så jeg glæder mig til yderligere to sæsoner i den røde trøje, siger Emil Berggren.

Opsummering:
28-årige Emil Berggren forlænger samarbejdet med Aalborg Håndbold. Han bliver to år endnu.